Аднак не ўсё было так журботна і складана. Маладосць ёсць маладосць! Кожную суботу пасля заняткаў і сельскагаспадарчых работ наладжваліся вечарыны адпачынку ў клубе, якія арганізоўвалі самі навучэнцы, безумоўна, з запальнымі танцамі. Дзякуючы намаганням тагачасных выкладчыкаў Ягора Львова і Леаніда Бабейкі з ліку навучэнцаў і работнікаў установы арганізавалі ансамбль музычных інструментаў і калектыў мастацкай самадзейнасці.